proxectonos/corpus_dominio_legal_administrativo_tmp huggingface dataset:
06/07/2016 | Administración LocalMunicipal
Paderne
Aprobación definitiva de suplemento de crédito 5/2016

EDICTO Aprobación definitiva de expediente de suplemento de crédito 5/16 Ao non presentarse reclamacións durante o período de exposición pública contra a aprobación inicial, publicada no BOP da Coruña n.º 109, do 9 de xuño de 2016, do expediente de suplemento de crédito 5/16 por importe de 8.313,63 €, financiado con remanente de Tesourería para gastos xerais, considérase definitivamente aprobado elevándose a definitivo o acordo plenario adoptado na sesión plenaria extraordinaria celebrada en data 01/06/2016. En cumprimento do disposto polo artigo 169.3 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e artigos 20.1 e 42.1 do Real decreto 500/90, do 20 de abril, procédese á publicar o resumo por capítulos do mencionado expediente, que se corresponde co seguinte detalle: Aplicacións a suplementar. Estado de gastos Aplicacións a suplementar. Estado de gastos (CAP.6) Financiamento. Estado de ingresos (CAP.8) En virtude do disposto nos artigos 177.2 en relación co 171 do RDLex.2/2004 e 38.3 en relación co 23.1 do RD 500/1990, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. En Paderne, 30 xuño 2016. O alcalde Asdo.: D. César Longo Queijo
06/07/2016 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de xuño de 2016

EDICTO O día 28 de xuño de 2016 aprobouse por decreto do concelleiro delegado titular da Área de Recursos Humáns, Deportes, Turismo e Novas Tecnoloxías o padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de XUÑO de 2016. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004, polo que se aproba o texto refundido da Lei reguladora das Facendas Locais. Ferrol, 1 de xullo de 2016. O concelleiro delegado titular da Área de Recursos Humáns, Deportes, Turismo e Novas Tecnoloxías Bruno Díaz Doce
06/07/2016 | Administración LocalMunicipal
Monfero
Anuncio de aprobación da conta xeral 2015

ANUNCIO A conta xeral deste Concello correspondente ao exercicio de 2015 foi informada pola Comisión Especial de Contas e sométese a información pública, cos documentos que a xustifican, por un prazo de quince días, contados desde o seguinte ao da inserción deste anuncio no BOP. Durante estes quince días, e oito días máis, os interesados poderán formular por escrito os reparos, reclamacións e observacións que estimen pertinentes. Monfero, 1 de xullo de 2016. O ALCALDE Asdo.: Andrés Feal Varela
07/07/2016 | Administración LocalMunicipal
A Pobra do Caramiñal
Anuncio de aprobación de prezos públicos

EDICTO Aprobada polo Pleno da Corporación, en sesión celebrada o día 30 de xuño de 2016, a regulación do prezo público pola asistencia ao campamento municipal “Summer Camp”, procédese á súa publicación, en base ó previsto no artigo 59.6 da Lei 30/1992, de 26 de novembro, do Réxime Xurídico das AA. PP. e do Procedemento Administrativo Común, e artigo 70.2 da Lei 7/1985, de 2 de abril, Reguladora das Bases do Réxime Local: “ACORDO REGULADOR DOS PREZOS PÚBLICOS POLA ASISTENCIA AO CAMPAMENTO MUNICIPAL “SUMMER CAMP” ARTIGO 1.–FUNDAMENTO E NATUREZA. De conformidade co previsto nos artigos 127 e 41 a 47 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, este Concello establece o prezo público pola asistencia ao campamento municipal “Summer Camp”. ARTIGO 2.–CONCEPTO. O prezo público regulado neste acordo constitúe unha prestación patrimonial de carácter público que se satisfará polos usuarios que voluntariamente soliciten a participación nas actividades definidas no artigo 1. ARTIGO 3.–OBRIGADOS Ó PAGO. Están obrigados ó pago do prezo público as persoas físicas ou xurídicas que soliciten e/ou que participen nalgunha das actividades enumeradas no artigo 1 ARTIGO 4.–CONTÍA. Os prezos públicos rexeránse polo seguinte cadro de tarifas: CAMPAMENTO “SUMMER CAMP”:  85 €/persoa/un mes  160 €/persoa/dous meses Cando asistan 2 ou mais irmáns simultaneamente á actividade, ou a esta actividade e ao campamento municipal de verán ou ao taller “Madrugadores”, o segundo e sucesivos irmáns terán unha bonificación do 50% na cuota do “Summer Camp”. ARTIGO 5.–OBRIGA DE PAGO E PRAZOS DE PAGO.1. A obriga de pago xurdirá con carácter xeral cando se inicie a prestación dos servizos correspondentes. Non obstante, cando por causas non imputables ó demandante do servizo, este non se prestase, procederase á devolución do importe efectivamente aboado.2.–O prezo público aboarase en réxime de autoliquidación e depósito previo do mesmo, que deberá ser aboado cando se realice a solicitude do servizo. En todo caso, non se iniciará a prestación do mesmo se non se realizou o depósito previo. ARTIGO 6.–PROCEDEMENTO DE APREMIO. As débedas por impago dos prezos contemplados no artigo 4 esixíranse polo procedemento de constrinximento de acordo co disposto nos artigos 10.1 e 46.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. DISPOSICIÓN DERRADEIRA O presente acordo entrará en vigor o día seguinte da publicación no Boletín Oficial da Provincia.” A Pobra do Caramiñal, 1 de xullo de 2016. O alcalde José Luis Piñeiro García
07/07/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de xuros de demora nas claves AC/03/038.01 e N/AC/87.1.5 no Concello de Fisterra os días 16, 17, 18 de agosto de 2016

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do concello indicado. Este pagamento corresponde ós expedientes de expropiación forzosa instruídos para o termo municipal de FISTERRA, por mor das obras dos Proxectos: Dito pagamento terá lugar: Lugar: Casa Consistorial do Concello de FISTERRA Data: 16, 17, 18 de Agosto de 2016 de 09:30 a 11:30 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 29 de junio de 2016 O xefe do servizo, Fdo.: Felipe de la Vega Gándaras
07/07/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pagamento de xustos prezos o 2 de agosto de 2016 no Concello de Oleiros pola expropiación para as obras da Vía Ártabra, nas claves de obra AC/04/156.01.1 e AC/04/156.01.2-M1

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do Concello indicado. Este pagamento corresponde aos expedientes de expropiación forzosa instruídos para o termo municipal de Oleiros, por mor das obras dos proxectos: · AC/04/156.01.1 “Vía ártabra, Treito 1: N-VI-Enlace de Meirás, e Variante de Oleiros” · AC/04/156.01.2-M1 “Proxecto modificado número 1 da vía ártabra. Treito 2: VG-1.3 Enlace de Meirás-Veigue (AC-526)” O dito pagamento terá lugar: Lugar: Casa Charry do concello de Oleiros Data: 2 de agosto de 2016 de 9:00 a 10:30 horas. O pagamento efectuarase polo pagador deste servizo e en presenza do representante da Administración, e do alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña, a O xefe do servizo, Asdo.: Felipe de la Vega Gándaras
07/07/2016 | Administración LocalMunicipal
Ames
Aprobación de liquidacións de padrons fiscais complementarios correspondentes á taxa do servizo de recollida de residuos sólidos urbanos 1.º, 2.º e 3.º trimestre 2015

EDICTO Por Decreto de Alcaldía, de data 15/02/2016, aprobáronse as liquidacións correspondentes aos padróns fiscais complementarios da taxa prestación do servizo de recollida de residuos sólidos urbanos, correspondentes ao primeiro, segundo e terceiro trimestre do exercicio 2015. De conformidade co establecido no artigo 62.3 da Lei 58/2003, de 17 de decembro, xeral tributaria e en cumprimento do disposto no artigo 24 do Regulamento xeral de recadación, exponse o público o seguinte anuncio de cobranza, que amplía o prazo de cobro en voluntaria: Prazo de ingreso: o período voluntario de cobranza dos tributos indicados, para o Concello de Ames, será do día 01 de xuño de 2016 ao 30 de setembro de 2017, ámbolos dous inclusive. Lugar de ingreso: en calquera oficina das entidades bancarias colaboradoras, empregando os instrumentos de ingreso (recibos), que se enviarán o domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 31/08/2017 obter un duplicado nas Oficinas de xestión de aguas do Concello de Ames. Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. Días de ingreso: días hábiles, no horario de caixa establecido polas entidades colaboradoras referidas para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, polo órgano competente en cada caso, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Ames, 29 de xuño de 2016. O alcalde José M. Miñones Conde
07/07/2016 | Administración LocalMunicipal
Cee
Aprobación inicial do expediente de suplemento de crédito n.º 1/2016

ANUNCIO O Pleno do Concello, na sesión ordinaria realizada o día 1 de xullo de 2016, acordou aprobar inicialmente o expediente de suplemento de crédito n.º 1/2016, por importe de 184.397,22 €. O expediente sométese ao trámite de información pública por 15 días hábiles, a contar dende o seguinte á publicación deste anuncio no BOP, durante o cal poderanse presentar reclamacións ou suxestións, de acordo co artigo 169.1 e 177 do RDL 2/2004 e artigo 37 do Real decreto 500/90, do 20 de abril. No caso de non haber reclamacións, entenderase definitivamente adoptado o acordo, ata entón provisional. Cee, 4 de xullo de 2016. O alcalde Ramón Vigo Sambade
07/07/2016 | Administración LocalMunicipal
Sobrado
Padrón de recollida do lixo de 2016

ANUNCIO Por resolución da Alcaldía do 1 de xullo de 2016 acordouse aprobar inicialmente o padrón fiscal da taxa pola prestación do servizo de recollida de lixo correspondente ao exercicio 2016, por un importe de 68.920,00 euros. O que se fai público para que no prazo de 15 días hábiles, contados a partir do día seguinte ao da publicación deste anuncio no BOP, os interesados poidan presentar as reclamacións que consideren oportunas. De non producirse reclamacións durante o citado período, o acordo elevarase automáticamente a definitivo. Sobrado, 4 de xullo de 2016. O alcalde Asdo.: Luís Lisardo Santos Ares
07/07/2016 | Administración LocalMunicipal
A Pobra do Caramiñal
Anuncio de aprobación de prezos públicos

EDICTO Aprobada polo Pleno da Corporación, en sesión celebrada o día 30 de xuño de 2016, a regulación do prezo público pola asistencia á “Comida dos maiores” procédese á súa publicación, en base ó previsto no artigo 59.6 da Lei 30/1992, de 26 de novembro, do Réxime Xurídico das AA. PP. e do Procedemento Administrativo Común, e artigo 70.2 da Lei 7/1985, de 2 de abril, Reguladora das Bases do Réxime Local: “ACORDO REGULADOR DO PREZO PÚBLICO POLA ASISTENCIA AO EVENTO “COMIDA DOS MAIORES” ARTIGO 1.–FUNDAMENTO E NATUREZA. De conformidade co previsto nos artigos 127 e 41 a 47 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, este Concello establece o prezo público pola asistencia ao evento “Comida dos maiores”. ARTIGO 2.–CONCEPTO. O prezo público regulado neste acordo constitúe unha prestación patrimonial de carácter público que se satisfará polos usuarios que voluntariamente soliciten a participación no evento definido no artigo 1. ARTIGO 3.–OBRIGADOS Ó PAGO. Están obrigados ó pago do prezo público as persoas físicas ou xurídicas que soliciten e/ou que participen na actividade “Comida dos maiores”. ARTIGO 4.–CONTÍA. O prezo público será de 15 euros por persoa participante. ARTIGO 5.–OBRIGA DE PAGO E PRAZOS DE PAGO.1.–A obriga de pago xurdirá con carácter xeral cando se inicie a prestación dos servizos correspondentes. Non obstante, cando por causas non imputables ó demandante do servizo, este non se prestase, procederase á devolución do importe efectivamente aboado.2.–O prezo público aboarase en réxime de autoliquidación e depósito previo do mesmo, que deberá ser aboado cando se realice a solicitude do servizo. En todo caso, non se iniciará a prestación do mesmo se non se realizou o depósito previo. ARTIGO 6.–PROCEDEMENTO DE APREMIO. As débedas por impago dos prezos contemplados no artigo 4 esixíranse polo procedemento de constrinximento de acordo co disposto nos artigos 10.1 e 46.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. DISPOSICIÓN DERRADEIRA O presente acordo entrará en vigor o día seguinte da publicación no Boletín Oficial da Provincia.” A Pobra do Caramiñal, 1 de xullo de 2016. O alcalde José Luis Piñeiro García
07/07/2016 | Administración LocalMunicipal
Sada
Secretaría
Aprobación definitiva da modificación núm.2/2016 da relación de postos de traballo

O Pleno do Concello, en sesión celebrada o día 28 de abril de 2016, aprobou inicialmente a modificación núm.2/2016 da Relación de Postos de Traballo, consistente na eliminación do posto código núm.030003 denominado: Coordinador Xeral de Gabinete de Alcaldía. O expediente expúxose ao público mediante anuncio publicado no Boletín Oficial da Provincia núm.89 de data 11 de maio de 2016. O Pleno do Concello, en sesión celebrada o día 30 de xuño de 2016, acordou desestimar a totalidade de suxestións presentadas durante o período de información pública e aprobar definitivamente a modificación núm.2/2016 da RPT. En consecuencia, consonte co disposto no art.202 da Lei 2/2015, do 29 de abril, do emprego público de Galicia, publícase a dita modificación da Relación de Postos de Traballo: CE: Complemento específico anual, incluíndo as pagas adicionais. Persoal eventual, retribución íntegra anual. FP: Forma de provisión: C, concurso. L, libre designación. TIPO: S, singularizado. NS, non singularizado. Vinc (Vínculo): F, funcionario. L, laboral. E, eventual. LTP, laboral a tempo parcial, DPP directivo público profesional Sada, 4 de xullo de 2016 O Alcalde Óscar Benito Portela Fernández
07/07/2016 | Administración LocalMunicipal
Santa Comba
Expediente investigación titulariedade do terreo en Vilarnovo - Freixeiro

De conformidade con canto establece o artigo 49 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, adxunto remítolle anuncio de admisión ao trámite de información pública do expediente de investigación da titularidade do terreo sito en Vilarnovo, parroquia de Freixeiro, con referencia catastral 0715303NH2601N0001ZJ, que neste Concello vén tramitándose, ao obxecto da súa publicación no Boletín Oficial da Provincia. Os interesados poderán presentar alegacións e cantos documentos estimen convintes no prazo de quince dias hábiles dende a publicación do anuncio no Boletín Oficial da Provincia. En Santa Comba, 4 de xullo de 2016 A Alcaldesa Asdo: Mª Josefa Pose Rodríguez
07/07/2016 | Administración LocalMunicipal
Ferrol
Intervención
Aprobación inicial dos expedientes de modificación de crédito 13/2016,18/2016 e 19/2016

EDICTO Aprobación inicial dos expedientes de modificación de crédito n.º 13/2016, subexpediente n.º 1/2016, de crédito extraordinario/suplemento de crédito, expediente de modificación de crédito n.º 18/2016 subexpediente 2/2016 de crédito extraordinario/suplemento de crédito e modificación de crédito n.º 19/2016, subexpediente 8/2016, de transferencia de crédito O Pleno do Concello de Ferrol, en sesión do día 30 de xuño de 2016 aprobou inicialmente os seguintes expedientes de modificación de crédito:  N.º 13/2016, subexpediente n.º 1/2016, de crédito extraordinario/suplemento de crédito.  N.º 18/2016, subexpediente 2/2016 de crédito extraordinario/suplemento de crédito.  N.º 19/2016, subexpediente 8/2016 de transferencia de crédito. Este acordo será obxecto de exposición pública no taboleiro de anuncios do Concello de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004, do 5 de marzo. No suposto de non presentarse reclamacións contra estes acordos, os expedientes consideraranse definitivamente aprobados, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas. Ferrol, 04 de xullo de 2016. O alcalde Asdo.: Jorge Juan Suárez Fernández
07/07/2016 | Administración LocalMunicipal
Bergondo
Intervención
Aprobación definitiva da modificación de créditos número 2_SC do ano 2016, de suplemento de crédito, sobre o orzamento do Concello de Bergondo correspondente ó exercicio 2016

ANUNCIO DE APROBACIÓN DEFINITIVA Unha vez que foi aprobada inicialmente polo Pleno do Concello a “Modificación de créditos número 2_SC do ano 2016, de suplemento de crédito, sobre o orzamento do Concello de Bergondo correspondente ó exercicio 2016” na sesión realizada o día 26 de maio de 2016, publicouse no Boletín Oficial da Provincia número 104 do 02/06/2016 o anuncio da súa exposición pública durante o prazo de quince (15) días, que transcorreron desde o día 03/06/2016 ata o 20/06/2016, ámbolos dous inclusive, segundo o que dispón o artigo 169 do Real Decreto Lexislativo 2/2004, de 5 de marzo, Texto refundido da lei reguladora das facendas locais, e o artigo 20 do Real decreto 500/1990, de 20 de abril, non rexistrándose ningunha reclamación durante o citado prazo, polo que o acordo da aprobación inicial considérase definitivamente aprobado. En consecuencia e, segundo dispoñen os artigos 127 do RDL 781/1986, de 18 de abril, e 169.3 do TRLRFL, publícase a “Modificación de créditos número 2_SC do ano 2016, de suplemento de crédito, sobre o orzamento do Concello de Bergondo correspondente ó exercicio 2016” co seguinte resumo por capítulos: Bergondo, 1 de xullo de 2016. A alcaldesa Alejandra Pérez Máquez
07/07/2016 | Administración LocalMunicipal
Mesía
Aprobación de padrón fiscal da taxa pola recollida de lixo 2016

Mediante Decreto da Alcaldía de data do 5 de xullo de 2016 aprobouse o padrón fiscal da taxa polo servizo de recollida de lixo para o exercicio 2016, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ó da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste Concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa. Se a resolución non fose expresa, o prazo de interposición do recurso contencioso- administrativo será de seis meses e contarase a partir do día seguinte a aquel en que deba entenderse presuntamente desestimado.3.–Poderá interporse calquera outro recurso que os interesados consideren oportuno. Mesía, a 5 de xullo de 2016. O alcalde D. Mariano Iglesias Castro
07/07/2016 | Administración LocalMunicipal
Boimorto
Aprobación definitiva de modificación de créditos

EDICTO Aprobado definitivamente o expediente administrativo de modificación de créditos; subexpediente de suplemento de crédito 1/2016 no orzamento do Concello de Boimorto para o ano 2016, ao non presentarse ningunha reclamación no período de exposición ao público daqueles (quince días hábiles a partir da publicación no BOP nº 111 de data 13/06/2016), en aplicación do disposto nos artigos 169, 170, 171 e 179 do RD 2/2004 de 5 de marzo polo que se aproba o Texto refundido da lei reguladora das facendas locais e do RD 500/900 de 20 de abril, faise público que despois dos devanditos expedientes (incluíndo os expedientes administrativos de modificación de créditos aprobados até esta data), o resumo por capítulos do orzamento de gastos e ingresos quedaría da seguinte forma: GASTOS Consignación final € 1. Gastos de persoal 1.357.163,11 2. Gastos en bens e servizos 656.580,92 3. Gastos financeiros 2.000,00 4. Transferencias correntes 103.000,00 6. Inversións reais 554.727,62 7. Transferencias de capital --- 8. Activos financeiros --- 9. Pasivos financeiros --- SUMA 2.673.471,65 INGRESOS Consignación final € 1. Impostos directos 338.619,80 2. Impostos indirectos 15.000,00 3. Taxas e outros ingresos 805.490,01 4. Transferencias correntes 986.571,76 5. Ingresos patrimoniais 500,00 6. Enaxenación de inversións reais --- 7. Transferencias de capital 515.872,89 8. Activos financeiros 11.417,19 9. Pasivos financeiros --- SUMA 2.673.471,65 Contra a aprobación definitiva do expediente administrativo de modificación de créditos antedito no orzamento para o ano 2016, os interesados/as debidamente lexitimados poderán interpor recurso contencioso administrativo consonte ao establecido no artigo 171 do texto refundido da Lei reguladora das facendas locais RD 2/2004, do 5 de marzo. Así mesmo exposto o expediente de modificación do anexo de inversións 1/2016 e da base 42 das bases de execución do orzamento municipal de 2016 así como o anexo de persoal, durante o prazo de quince días hábiles, a contar dende o día seguinte o da publicación de anuncio no BOP (BOP de 13/06/2016) sen que fosen presentadas reclamacións enténdese aprobado definitivamente dito anexo de inversións rectificado e a base 42 das bases de execución do orzamento municipal de 2016 así como do anexo de persoal, en aplicación do disposto no artigo 169 do texto refundido da Lei reguladora de facendas locais aprobado por Real decreto lexislativo 2/2004, do 5 de marzo. Contra este acordo en aplicación do artigo 171 do texto refundido da Lei reguladora de facendas locais aprobado por Real decreto lexislativo 2/2004, do 5 de marzo, poderá interporse directamente recurso contencioso-administrativo na forma e prazos establecidos nas normas de dita xurisdicción. O que se fai público para xeral coñecemento e efectos. En Boimorto, catro de xullo de 2016. A alcaldesa Asdo.: María Jesús Novo Gómez
07/07/2016 | Administración LocalMunicipal
Sada
Alcaldía
Cambio de titularidade dun nicho

Visto o escrito presentado con data 29 de xuño de 2016 (RXE.- 5412/2016) por D. Claudio Mauricio Shalabi De Mesquita no que solicita o cambio ao seu favor do nicho sinalado co número 8 - fronte - 4º grupo do Cemiterio Municipal, que figura a nome da súa avoa, DªHaja Semblantes Thiombane, xa falecida; de xeito que pase a ser aquel o novo titular. Como queira que o matrimonio formado por D. Geno Prepelita Scherer e DªHaja Semblantes Thiombane tivo varios fillos, sen que conste que haxa ningún outro interesado que tivera iniciado o expediente, ou que se tivera personado no mesmo, ademáis do propio solicitante, sendo precisamente D. Claudio Mauricio Shalabi De Mesquita quen insta a transmisión ao seu favor do antedito nicho. O que se fai público para xeral coñecemento e para os efectos previstos no artigo 25.2j) e 26.1a) da Lei 7/1985, do 2 de abril, reguladora das bases de réxime local, e nos artigos 80.2j) e 81a) da Lei 5/1997, do 22 de xullo, de Administración Local de Galicia, puidendo as persoas interesadas consultar o expediente nas oficinas municipais (1ª planta do edificio de servizos administrativos, situado na Avenida da Mariña núm.25) durante o período de trinta días hábiles seguintes ao da publicación deste anuncio no Boletín Oficial da Provincia. Sada, 4 de xullo de 2016 O ALCALDE, Asdo.: Óscar Benito Portela Fernández
07/07/2016 | Administración LocalMunicipal
Outes
Suplemento de crédito 1/2016

ANUNCIO DE SUPLEMENTO DE CRÉDITO 01/2016 O Concello de Outes, na sesión plenaria do 30.06.2016, aprobou inicialmente a modificación orzamentaria mediante suplemento de crédito financiado con remanente líquido de tesoureria por importe de 38.147,19 €. Consonte os artigos 169 e 179.4 do R. d. lexislativo 2/2014, do 5 de marzo, exponse ao público o expediente polo prazo de quince días soltos para que os interesados poidan examinalo e presentar perante o Pleno da Corporación as reclamacións que xulguen oportunas. De non habelas o acordo enténdese aprobado definitivamente e entrará en vigor consonte o artigo 169.3 e 5 do antedito R. d. lexislativo. Outes, 1 de xullo de 2016. O alcalde Asdo.: Carlos E. López Crespo
07/07/2016 | Administración LocalMunicipal
Boimorto
Anuncio acordos pleno de data 30/06/2016

O Pleno municipal en sesión ordinaria celebrada en data 30/06/2016 acordou aprobar inicialmente a modificación do Regulamento de funcionamento da residencia de Boimorto así como a modificación do Regulamento do PAI, tramitando os expedientes, remitindo edito ó Boletín Oficial da Provincia, a fin de que, de conformidade co disposto no artigo 49. b) da Lei 7/1985 de 2 de abril se proceda á información pública e audiencia ós interesados durante o prazo de trinta días hábiles, que comezarán a contarse a partir do seguinte ó da devandita publicación, inseríndose copia do edito no taboleiro de anuncios deste Concello. Asi mesmo o Pleno acordou: Delegar na Deputación provincial da Coruña as seguintes funcións: a. O exercicio das funcións de control financeiro sobre as subvencións pagadas en concorrencia non competitiva. b. A instrución e resolución dos expedientes de reintegro e sancionadores derivados, dos informes do control financeiro que se emitan en virtude da delegación anterior, así como a liquidación e recadación, tanto en período voluntario coma en executivo, dos ingresos de Dereito Público resultantes. Para este efecto, resultarán tamén de aplicación a esta delegación as bases para a prestación de servizos tributarios aos concellos da provincia. Publicar este acordo no BOP, durante un prazo de 30 días hábiles para o coñecemento dos interesados e para a presentación, no seu caso, de alegacións ao mesmo. Considerar este acordo definitivo, no caso de non presentarse alegacións contra o mesmo. O que se fai público os efectos oportunos. En Boimorto o 4 de xullo de 2016 A Alcaldesa: Asdo.- María Jesús Novo Gómez
07/07/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Servizos de desenvolvemento, mantemento e soporte sobre o módulo de rendas do sistema Ágora das entidades locais da provincia que xestiona a Deputación Provincial da Coruña

SERVIZO DE PATRIMONIO E CONTRATACIÓN 1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Patrimonio e Contratación. c) Número de expediente: PCO.001.2016.00229.2. Obxecto do contrato: SERVIZOS DE DESENVOLVEMENTO, MANTEMENTO E SOPORTE SOBRE O MÓDULO DE RENDAS DO SISTEMA ÁGORA DAS ENTIDADES LOCAIS DA PROVINCIA QUE XESTIONA A DEPUTACIÓN PROVINCIAL DA CORUÑA.3. Prazo de execución: un ano desde a data de formalización do contrato en documento administrativo, prorrogable ata un máximo dun ano máis.4. Tramitación e procedemento de adxudicación. a) Tramitación: ordinaria. b) Procedemento: aberto con multiplicidade de criterios de valoración.5. Presuposto: 30.420.00 €, IVE incluído.5 bis. Valor estimado: 50.281,00 €. 6. Garantía provisional: non se esixe.7. Garantía definitiva: 5% do prezo de adxudicación, IVE excluído.8. Requisitos específicos do contratista: ver cláusulas 7 e 10 do prego.8 bis. Clasificación: non se esixe. De conformidade co establecido no artigo 65.1. b do TRLCSP, tendo en conta que o obxecto do contrato non se atopa incluído no ámbito de clasificación dalgún dos grupos ou subgrupos de clasificación vixentes, os licitadores deberán acreditar a súa solvencia mediante o cumprimento dos requisitos específicos de solvencia esixidos na cláusula 10.1. b. G. 9. Presentación das ofertas ou das solicitudes de participación. a) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña). b) Data límite de presentación de ofertas: dentro do prazo dos quince días naturais, a contar dende o día seguinte ao de publicación do anuncio no BOP, no horario do Rexistro Xeral. c) Presentarase en tres sobres pechados: Sobre A, subtitulado “Documentación”: conterá a documentación esixida na cláusula 10.1 do prego de cláusulas administrativas. Sobre B, subtitulado “Referencias técnicas non avaliables automaticamente”: conterá a documentación de Referencias técnicas non avaliables automaticamente que se indica no anexo n.º 3 do prego de cláusulas administrativas. Sobre C, subtitulado “Oferta económica e referencias avaliables automaticamente”: conterá a proposición axustada ao modelo que figura no anexo n.º 4 do prego de cláusulas administrativas. d) MOSTRAS: Non se esixen. VARIANTES: Non se admiten.10. Información: www.dacoruna. gal 981 080 314 11. Gastos de anuncios: os gastos correspondentes aos anuncios da licitación serán por conta do adxudicatario. A Coruña, 29 de xuño de 2016. O PRESIDENTE O SECRETARIO Valentín González Formoso José Luis Almau Supervía
13/07/2016 | Administración LocalMunicipal
Teo
Conta xeral exercicio 2015

ANUNCIO Exposición ao público da conta xeral exercicio 2015 En cumprimento dos artigos 116 da Lei 7/1985, de 2 de abril, de Bases do Réxime Local e 212.3 do Real Decreto lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, unha vez informada favorablemente pola Comisión Informativa Especial de Contas, Facenda e Asuntos económicos, en sesión data 07/07/2016, a Conta Xeral do Concello de Teo correspondente ao exercicio 2015, exponse ao público durante o prazo de 15 días hábiles a contar dende o día seguinte ao da publicación deste anuncio no Boletín Oficial da Provincia, durante os cales e 8 máis, as persoas interesadas poderán presentar reclamacións, reparos ou observacións. Teo, 8 de xullo de 2016. O ALCALDE Rafael Sisto Edreira
13/07/2016 | Administración LocalMunicipal
O Pino
Rectificación inventario municipal

O Pleno da Corporación, na sesión ordinaria que tivo lugar o día 30 de xuño de 2016, acordou por unanimidade incluir no Inventario do Patrimonio Municipal, como ben de servizo público o local sociocultural de Santiso, Parroquia de Castrofeito. Ábrese un período de información pública polo prazo de vinte días hábiles, contados a partir do seguinte ó da inserción deste anuncio no BOP, para que calquera persoa física ou xurídica poida examina-lo expediente e formula-las reclamacións ou suxestións que estime pertinentes. Se non se presentan reclamacións nese período entenderáse aprobado definitivamente. O Pino, a 4 de xullo de 2016 O Alcalde-Presidente, Asdo/Manuel Taboada Vigo
13/07/2016 | Administración LocalMunicipal
Culleredo
Secretaría Xeral. Padrón de Habitantes
Información pública

Por resolución ditada en data 6 de xullo de 2016, o sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Monica Fatima Lind Novacovici, para a celebración do matrimonio civil entre Don ANTONIO TEODORO DEBESA CAPINETI. S. e Dona VIOLANT GRANDOSO TORQUEMADA o vindeiro sábado, día 9 de xullo de 2016, ás 18.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 08 de xullo de 2016 O Alcalde-Presidente Julio Sacristán de Diego
13/07/2016 | Administración LocalMunicipal
Boqueixón
Anuncio notificación de requirimento de limpeza de leira no lugar de Caneda-Loureda (Boqueixón)

En cumprimento do establecido no artigo 59.5 da Lei 30/92, do 26 de novembro, reguladora do Réxime Xurídico das Administracións Públicas e do Procedemento Administrativo Común, ponse en coñecemento de dona Otilia Maria Balzer Shapoval que na Xunta de Goberno Local que tivo lugar o día 16 de xuño de 2016 adoptouse o seguinte acordo: 1. Requirir a herdeiros de don Jesús Cotón Canabal, propietarios da parcela número 63, polígono 502, do lugar de Caneda - Loureda, para que procedan en prazo de 15 días naturais a executar os traballos de limpeza da maleza existente.2. En caso contrario o concello terá facultade para proceder coa realización da execución subsidiaria ou ben forzosa dos citados traballos, repercutíndolle o custo ás persoas obrigadas.3. Dar trámite de audiencia a herdeiros de don Amable Robert Stanley Foote Pertiñez, para que en prazo de 10 días hábiles formulen alegacións ou presenten documentación oportuna. Contra este acordo, ao tratarse dun acto de trámite, non cabe a interposición de ningún recurso. O que se lle traslada a vostede para o seu coñecemento e efectos. Boqueixón, 8 de xullo de 2016 O alcalde: Ovidio Rodeiro Tato
13/07/2016 | Administración LocalMunicipal
Boqueixón
Anuncio notificación de requirimento de limpeza de leira no lugar de Caneda-Loureda (Boqueixón)

En cumprimento do establecido no artigo 59.5 da Lei 30/92, do 26 de novembro, reguladora do Réxime Xurídico das Administracións Públicas e do Procedemento Administrativo Común, ponse en coñecemento de dona Aisha Sara Natalia Nadi Rahhou que na Xunta de Goberno Local que tivo lugar o día 16 de xuño de 2016 adoptouse o seguinte acordo: 1. Requirir a herdeiros de don Jesús Cotón Canabal, propietarios da parcela número 63, polígono 502, do lugar de Caneda - Loureda, para que procedan en prazo de 15 días naturais a executar os traballos de limpeza da maleza existente.2. En caso contrario o concello terá facultade para proceder coa realización da execución subsidiaria ou ben forzosa dos citados traballos, repercutíndolle o custo ás persoas obrigadas.3. Dar trámite de audiencia a herdeiros de don Julian Agustin Rodriguez de Castro Georges, para que en prazo de 10 días hábiles formulen alegacións ou presenten documentación oportuna. Contra este acordo, ao tratarse dun acto de trámite, non cabe a interposición de ningún recurso. O que se lle traslada a vostede para o seu coñecemento e efectos. Boqueixón, 8 de xullo de 2016 O alcalde: Ovidio Rodeiro Tato
13/07/2016 | Administración LocalMunicipal
Val do Dubra
Anuncio delegación para celebración de matrimonio civil

Antonio Negreira Noya, alcalde deste Concello de Val do Dubra, por Resolución da Alcaldía núm.252, do 28 de xuño de 2016 delegou na terceira tenente de alcalde e concelleira da área de Servizos sociais, muller e medio rural, Alexandru Ionut Lozana Pancu, o exercicio das atribucións para a autorización e celebración do matrimonio civil o 9 de xullo de 2016. Val do Dubra, 4 de xullo de 2016 A 1ª tenente de alcalde, P. D. p. p., Edison Humberto Dubreuil Fernaud
13/07/2016 | Administración LocalMunicipal
Culleredo
Secretaría Xeral. Padrón de Habitantes
Información pública

Por resolución ditada en data 6 de xullo de 2016, o sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Mofadal Bikendi Qian Gorbe, para a celebración do matrimonio civil entre Don OVIDIU CRISTIAN NAVARREDONDA MAREY. e Dona HEIDEMARIE NAKHIL SALLOUM o vindeiro sábado, día 9 de xullo de 2016, ás 13.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 08 de xullo de 2016 O Alcalde-Presidente Julio Sacristán de Diego
13/07/2016 | Administración LocalMunicipal
O Pino
Aprobación inicial modificación artigo 2 da Ordenanza reguladora da venda ambulante

Aprobada inicialmente polo pleno da corporación, en sesión celebrada o dia 30 de xuño de 2016 a modificación do artigo nº 2 da ordenanza reguladora da venda ambulante, expónse ao público por período de 30 días, contados a partir do día seguinte ao da inserción do presente anuncio no Boletín Oficial da Provincia coa finalidade de que calquera persoa poida examinar o expediente na secretaria do concello, e presentar suxerencias ou reclamacións contra da mesma. Así mesmo, comunícase que transcorrido o devandito prazo sen que se produciran alegacións, a modificación considerase aprobada definitivamente. O Pino, a 4 de xullo de 2016. O Alcalde-Presidente, Asdo/Manuel Taboada Vigo
13/07/2016 | Administración LocalMunicipal
Cabana de Bergantiños
Elevación a definitivo do acordo de modificación nº 4 do orzamento mediante crédito extraordinario

Rematado o prazo de exposición ao público do acordo plenario de modificación nº4 do orzamento da Corporación para o ano 2016, mediante crédito extraordinario sen presentarse reclamacións, enténdese elevado a definitivo, conforme ao disposto no artigo 177 do Real Decreto Lexislativo 2/2004, do 5 de marzo. En cumprimento do artigo 169 da citada lei faise público o resumo por capítulos do Estado de Ingresos e de gastos trala aprobación do devandito expediente. Conforme ao artigo 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, pódese interpoñer recurso contencioso-administrativo na forma e prazos que establecen as normas de dita xurisdición. Cabana de Bergantiños, a 7 de xullo de 2016 O Alcalde Asdo. José Muíño Domínguez
13/07/2016 | Administración LocalMunicipal
Bergondo
Secretaría
Corrección de erro anuncio núm.2016/5732

No anuncio do Concello de Bergondo, publicado no BOP núm.129 do 08.07.2016, relativo ao Anuncio de expropiación. Plan de saneamento municipal 2016. Proxectos: Colector Moruxo-Fiobre, Saneamento de Vixoi-San Vitorio e Saneamento de Santa Marta-Rois (Sistemas Xerais de Saneamento. Concello de Bergondo), na táboa recollida no anexo I, Colector Moruxo-Fiobre, (Sistema Xeral de Saneamento. Concello de Bergondo), onde dí: Bergondo, 8 de xullo de 2016 A alcaldesa, Alejandra Pérez Máquez
13/07/2016 | Administración LocalMunicipal
Ares
Anuncio de exposición pública do padrón fiscal da taxa por ocupación de terrazas 2016 do Concello de Ares

ANUNCIO EXPOSICIÓN PÚBLICA DO PADRÓN FISCAL MUNICIPAL POLA TAXA REGULADORA POR OCUPACIÓN DE TERREOS DE USO PÚBLICO CON MESAS E SILLAS, CADEIRAS CON FINALIDADE LUCRATIVA CORRESPONDENTE Ó EXERCICIO 2016 Aprobado pola Xunta Municipal de Goberno de data 05/07/2016 o padrón fiscal municipal pola taxa reguladora por ocupación de terreos de uso público con mesas e sillas, cadeiras con finalidade lucrativa correspondente ó exercicio de 2016, se somete a información pública a efectos de reclamacións e alegacións polo prazo de 15 días.  Total suxeitos pasivos: 29  Total recibos: 29  Total importe do padrón: 10.487,5936 € En Ares a, 7 de xullo do 2016. Asdo.: D. Julio Ignacio Iglesias Redondo Alcalde-presidente do Concello de Ares
13/07/2016 | Administración LocalMunicipal
Cariño
Anuncio de licitación

ANUNCIO DE LICITACIÓN DE CONTRATO 1.–ENTIDADE ADXUDICADORA. a) Organismo: Concello de Cariño. b) Dependencia que tramita o expediente: Secretaría.2.–OBXECTO DO CONTRATO. a) Descrición: obra de rehabilitación taller do Ferreiro para local social (POS 2016). b) Lugar de execución: termo municipal de Cariño. c) Prazo de execución: 26 semanas.3.–TRAMITACIÓN. a) Tramitación: ordinaria. b) Procedemento: aberto c) Forma: procedemento aberto con varios criterios de valoración.4.–ORZAMENTO BASE DE LICITACIÓN. Importe total: 143.908,48 € (IVE incluído). 5.–GARANTÍAS. a) Provisional: non se esixe. b) Definitiva: 5% do prezo de adxudicación, excluído IVE. c) Complementaria: especificada nos pregos técnicos.6.–OBTENCIÓN DA DOCUMENTACIÓN. Perfil do contratante (www.concellodecarino.com) e oficinas municipais. Data límite obtención documentos: ata as 14.00 horas do día anterior ao de remate do prazo de presentar as proposicións.7.–REQUISITOS ESPECÍFICOS DO CONTRATISTA. a) Clasificación: non se esixe. b) Outros requisitos: solvencia económica e financieira e solvencia técnica e profesional segundo o establecido na cláusula novena, 9.1, G dos pregos). 8.–PRESENTACIÓN DE OFERTAS. – Vinte e seis (26) días naturais, a contar dende o seguinte ao da publicación do presente anuncio no Boletín Oficial da Provincia (en horario de atención ao público: de luns a venres de 09.00 a 14.00 horas). – Documentación a presentar: establecida na cláusula novena dos pregos.9.–OUTRA INFORMACIÓN: perfil do contratante e oficinas municipais. Cariño, 11 de xullo de 2016. O alcalde Asdo.: José M. Alonso Pumar
13/07/2016 | Administración LocalMunicipal
Oza-Cesuras
Exposición pública padróns fiscais

ÓRGANO E DATA DE APROBACIÓN: Xunta de Goberno Local do Concello de Oza-Cesuras do 8 de xullo de 2016. NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 8 de xullo de 2016. O ALCALDE, Asdo.-José Pablo González Cacheiro. ÓRGANO E DATA DE APROBACIÓN: Xunta de Goberno Local, sesión do 8 de xullo de 2016. NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 8 de xullo de 2016. O ALCALDE, Asdo.- José Pablo González Cacheiro ÓRGANO E DATA DE APROBACIÓN: Xunta de Goberno Local, sesión do 8 de xullo de 2016. NORMATIVA REGULADORA E EFECTOS: Artigo 102 e concordantes da Lei Xeral Tributaria e advertencia establecida no artigo 49.7 do Decreto 136/2012, de 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. No relativo ao canon da auga, a falta de pago no período voluntario suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. PRAZO DE EXPOSICIÓN: 15 días. Oza-Cesuras, 8 de xullo de 2016. O ALCALDE, Asdo.- José Pablo González Cacheiro.
13/07/2016 | Administración LocalMunicipal
Val do Dubra
Anuncio delegacion de competencias do alcalde

Por Decreto de Alcaldía de 28 de xuño de 2016 e por mor da asuencia do Sr. Alcalde-Presidente. delegáronse a totalidade das competencias da Alcaldía-Presidencia na Adalberto Galainena Cocinas Dna. Celsa Oreiro Bermúdez, polo período comprendido entre o 29 de xuño e o 20 de xullo de 2016, ambos incluídos, o que se publica para xeral coñecemento en cumprimento do disposto no artigo 44.2 do do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. En Val do Dubra, a 28 de xuño de 2016. O ALCALDE. Asdo. Antonio Negreira Noya.
13/07/2016 | Administración LocalMunicipal
Culleredo
Economía, Facenda e Réxime Interior
Pavimentación do camiño de Orro á Zapateira e pavimetnación na rúa Voces Ceibes e Río da Cova-PAI 2016

ANUNCIO Licitación obra denominada “PAVIMENTACIÓN DO CAMIÑO DE ORRO Á ZAPATEIRA E PAVIMENTACIÓN NA RUA VOCES CEIVES E RÍO DA COVA”-PAI 2016 1. Entidade adxudicadora. Datos xerais e datos para a obtención da información: a) Organismo: CONCELLO DE CULLEREDO. b) Dependencia que tramita o expediente: SERVIZO DE ECONOMÍA E FACENDA. c) Obtención da documentación e información: 1) Dependencia: SERVIZO DE ECONOMÍA E FACENDA-CONTRATACIÓN.2) Domicilio: Rúa do Concello, 12.3) Localidade e código postal: A CORUÑA- 15189 4) Teléfono 981.677.777 5) Telefax 981.677.646 6) Correo electrónico: contratacion@culleredo. org 7) Dirección de internet do perfil do contratante: http://sedeelectronica.culleredo.es/8) Data límite de obtención de documentación e información: ata a finalización do prazo de presentación de ofertas.2. Obxecto do contrato: “PAVIMENTACIÓN DO CAMIÑO DE ORRO Á ZAPATEIRA E PAVIMENTACIÓN NA RUA VOCES CEIVES E RIO DA COVA”-PAI 2016“. a) Tipo: OBRA. b) Descrición: PAVIMENTACIÓN DO CAMIÑO DE ORRO Á ZAPATEIRA E PAVIMENTACIÓN NA RUA VOCES CEIVES E RÍO DA COVA”- PAI 2016 c) División por lotes e número de lotes: 2 Vocabulario común de contratos: CPV: CPV: 45233120-6 3. Tramitación e procedemento. a) Tramitación: ORDINARIA. b) Procedemento: ABERTO. c) Criterios de adxudicación: PREZO.4. Orzamento base de licitación.5. Valor estimado do contrato: 144.677,36 €. 6. Garantías exisidas. Definitiva (%): 5% do presuposto de adxudicación.7. Requisitos específicos do contratista. a) Clasificación (grupo, subgrupo e categoría) (no seu caso): NON SE ESIXE. b) Solvencia económica e financieira e solvencia técnica e profesional (no seu caso): as establecida na cláusula 12.1. G do PCAP.8. Presentación de ofertas ou de solicitudes de participación. a) Data límite de presentación: 26 DÍAS NATURAIS, A PARTIR DO SEGUINTE Á PUBLICACIÓN DO ANUNCIO BOP. b) Lugar de presentación: 1. Dependencia: Concello de Culleredo.2. Domicilio: rúa do Concello, 12.3. Localidade e código postal: Culleredo (A Coruña) 15189.9. Apertura de ofertas: publicarase no perfil do contratante do Concello de Culleredo.10. Gastos de publicidade: 600,00 €. 11. Lugar onde se poden obter copias do proxecto: http://sedeelectronica.culleredo.es/Culleredo, 7 de xullo de 2016. A concelleira delegada de Réxime Interior, Patrimonio e Contratación Marta María Iglesias Becerra P. D. (Resolución do 19.06.2015; BOP núm.123, do 02.07.2015)